
La Fundació Roger Torné emociona amb l’espectacle de teatre visual “Pintar l’aire!”

· Amaia Cía Abascal va ser la guanyadora del Premi Mapendo de Contes Infantils amb el conte “Margarita vol fabricar muntanyes”.
· Un matí de diumenge amb llum, música, color i so on els protagonistes van ser els nens i les nenes i el conte “Pintar l’Aire!”
Barcelona, 12 d’abril de 2010. La Fundació Roger Torné va presentar el passat 11 d’abril a Barcelona, l’espectacle “Pintar l’aire!”, una aventura de llum, so, color i música. L’acte va ser emotiu i va tenir lloc a les 11h en el Centre Artesà Tradicionàrius (Barcelona). L’acte va comptar amb l’assistència de més de 160 nens amb les seves famílies. 

A l’acte van participar la Packa Rodrigo i en Joan Baixas, amb en Maurici Vilavecchia al piano, amb un espectacle de teatre visual pensat i adreçat especialment per al públic infantil i familiar i basat en la temàtica del llibre “Pintar l'Aire!”, de Mabel Pièrola.

[image: image1.png]“¡Pintar el aire!” va ser el primer conte de la Col·lecció Mapendo. Escrit i il·lustrat per Mabel Pièrola i amb pròleg d’Ana Mª Matute, ha estat publicat en col·laboració amb en Edicions Bellaterra. Amb“¡Pintar el aire!” descobrim perquè és tan important l’aire en les nostres vides. Mabel Pièrola va signar els llibres adquirits pels assistents a l’acte, que van exhaurir tots els exemplars, demostrant la seva generositat i implicació solidària.

En el marc d’aquest acte es va fer entrega del Premi Mapendo de Contes Infantils a la guanyadora d’aquesta primera edició, Amaia Cía Abascal, pel conte “Margarita vol fabricar muntanyes”. Aquest conte serà publicat com el segon número de la col·lecció Mapendo. La seva família, residents a Pamplona, van recolzar la guanyadora i aquesta ens va obsequiar amb unes paraules en català, llengua que coneix ja que guarda un fort vincle amb Barcelona, ciutat on va viure quan era petita.
També es van entregar els premis als cinc finalistes del Premi Mapendo de Dibuix Infantil, que aquest any portava per títol “Què és per tu pintar l’aire?”. La col·lecció d’aquests contes infantils ha estat ideada per la Fundació Roger i Torné amb l’objectiu de recaptar fons pel projecte de la Casa Mapendo Buetmbo (R.D. Congo).

A més, a l’acte va actuar el Cor infantil de la Fundació l’Arc de Barcelona, format per més de cinquanta nens i la Fundació va convidar a una xocolatada a tots els assistents.
La Fundació Roger Torné

La Fundació Roger Torné és una entitat sense ànim de lucre, la missió de la qual és conscienciar a la societat de la situació de desprotecció en la qual es troba la infància davant la influència en la seva salut dels factors mediambientals, especialment en la seva salut respiratòria. 
http://www.fundrogertorne.org/ 

Gabinet de premsa de la Fundació Roger Torné:

Virginia Conti
virginia.conti@aportada.com - Mòbil.: 0034 639 12 93 54
Tel.: 0034 93 318 26 50 

